CELEX: 62015CN0226
Language: sk
Date: 2015-05-18 00:00:00
Title: Vec C-226/15 P: Odvolanie podané 18. mája 2015: Apple and Pear Australia Ltd, Star Fruits Diffusion proti rozsudku Všeobecného súdu (štvrtá komora) z 25. marca 2015 vo veci T-378/13, APAL a Star Fruit/ÚHVT

3.8.2015   
            
            
               SK
            
            
               Úradný vestník Európskej únie
            
            
               C 254/7
            
         Odvolanie podané 18. mája 2015: Apple and Pear Australia Ltd, Star Fruits Diffusion proti rozsudku Všeobecného súdu (štvrtá komora) z 25. marca 2015 vo veci T-378/13, APAL a Star Fruit/ÚHVT
   (Vec C-226/15 P)
   (2015/C 254/10)
   Jazyk konania: francúzština
   
      Účastníci konania
   
   
      Odvolateľky: Apple and Pear Australia Ltd, Star Fruits Diffusion (v zastúpení: T. de Haan a P. Péters, advokáti)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   
      Návrhy odvolateliek
   
   
               —
            
            
               rušiť rozsudok Všeobecného súdu Európskej únie z 25. marca 2015 vo veci T-378/13, EU:T:2015:186 v rozsahu, v akom Všeobecný súd zamietol žalobu odvolateliek smerujúcu najmä k zmene rozhodnutia štvrtého odvolacieho senátu Úradu pre harmonizáciu vnútorného trhu (ochranné známky a vzory) z 29. mája 2013 vo veci R 1215/2011-4,
            
         
               —
            
            
               zmeniť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 29. mája 2013 vo veci R 1215/2011-4 v rozsahu, v akom je odvolanie, ktoré odvolateľky podali na tomto odvolacom senáte, dôvodné, v dôsledku čoho treba vyhovieť námietke odvolateliek proti zápisu prihlášky ochrannej známky Spoločenstva ENGLISH PINK č. 8610768,
            
         
               —
            
            
               uložiť Úradu povinnosť nahradiť trovy konania, ktoré vynaložili odvolateľky v rámci konania o odvolaní, ako aj konania na prvom stupni.
            
         
      Odvolacie dôvody a hlavné tvrdenia
   
   Na podporu svojho odvolania odvolateľky uvádzajú tieto odvolacie dôvody.
   V prvom rade odvolateľky sa domnievajú, že tak Všeobecný súd, ako aj odvolací senát porušili všeobecnú zásadu právnej sily právoplatne rozhodnutej veci, v ktorej vystupovali tí istí účastníci konania a rozhodoval súd pre ochranné známky Spoločenstva na základe nariadenia (ES) č. 207/2009 o ochrannej známke Spoločenstva („nariadenie o ochrannej známke Spoločenstva“) (1), ako aj všeobecné zásady právnej istoty, riadnej správy veci verejných a ochrany legitímnej dôvery.
   V druhom rade odvolateľky Všeobecnému súdu vytýkajú, že porušil článok 65 ods. 3 toho istého nariadenia tým, že nezmenil rozhodnutie Úradu.
   Napokon odvolateľky sa domnievajú, že vzhľadom na to, že spor už bol rozhodnutý, musí Súdny dvor uplatniť článok 61 prvý odsek Štatútu Súdneho dvora.
   
      (1)  Ú. v. EÚ L 78, s. 1.